NaiveNeuron/SloPal huggingface dataset:
Bagačka, Michal, poslanec NR SR (2015-07-01):
Ďakujem za slovo. Pani predsedajúca, dámy a páni, pán minister, predkladám spoločnú správu výborov Národnej rady o výsledku prerokovania vládneho návrhu zákona. Výbor Národnej rady pre hospodárske záležitosti ako gestorský výbor k návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1494a), podáva Národnej rade podľa § 79 ods. 1 zákona Národnej rady č. 350/1996 Z. z. o rokovacom poriadku v znení neskorších predpisov spoločnú správu výborov Národnej rady Slovenskej republiky. Národná rada uznesením č. 1510 z 20. apríla 2015 pridelila predmetný návrh zákona na prerokovanie týmto výborom: ústavnoprávnemu výboru, Výboru Národnej rady pre financie a rozpočet a Výboru Národnej rady pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili Národnej rade schváliť ústavnoprávny výbor uznesením č. 607 z 9. júna 2015, výbor pre financie a rozpočet uznesením č. 424 z 9. júna 2015 a Výbor Národnej rady pre hospodárske záležitosti uznesením č. 432 z 11. júna 2015. Z uznesení výborov Národnej rady pod bodom III tejto správy vyplývajú pozmeňujúce a doplňujúce návrhy. Gestorský výbor odporúča hlasovať o nich nasledovne: o bodoch 1 až 6, 8 a 10 až 20 spoločne s odporúčaním gestorského výboru schváliť ich, o bodoch 7 a 9 spoločne s odporúčaním gestorského výboru neschváliť ich. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 449 zo 16. júna 2015. Týmto uznesením ma výbor poveril predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, skončil som, prosím, otvorte rozpravu.
Hrušovský, Pavol, poslanec NR SR (2012-04-04):
Sľubujem. (Potlesk.)
Madej, Róbert, poslanec NR SR (2010-12-14):
Ďakujem pekne. Vážený pán predsedajúci, nakoľko informácia gestorského výboru neobsahuje žiadne pozmeňujúce a doplňujúce návrhy, budeme hlasovať len o pozmeňujúcich návrhoch, ktoré vyplynuli z rozpravy. V rozprave vystúpili dvaja páni poslanci, pričom jeden z nich, pán poslanec Laurenčík, predložil jeden pozmeňujúci návrh. Predtým ako budeme hlasovať o tomto návrhu, prosím, aby ste dali hlasovať o skrátení lehoty na prerokovanie pozmeňujúcich návrhov, nakoľko boli predložené dnes.
Kotleba, Marian, poslanec NR SR (2021-04-01):
(Povedané súbežne s predsedajúcim.) ... nech tu nevykrikujú.
Grendel, Gábor, poslanec NR SR (2017-06-14):
Ja nikdy v živote som si nedovolil vystúpiť v rozprave ani vo faktickej poznámke bez toho, že by som si prečítal to, k čomu sa idem vyjadriť. A bolo to, samozrejme, aj v tomto prípade. Podľa mňa sa mýlite, pán poslanec, bavíme sa o dvoch zmenách. Jedna sa týka § 12 ods. 1, to je 8. bod tej vašej novely, kde hovoríte, že „činnosť ústavu pri plnení úloh podľa tohto zákona zabezpečuje správna rada“ a bod 16 potom, ktorý citujete vy alebo na ktorý sa odvolávate, že „činnosť správnej rady koordinuje a navonok koná v jej mene“, teda v mene správnej rady, „predseda správnej rady“, ale činnosť ústavu pri plnení jej úloh zabezpečuje správna rada, kolektívny orgán. (Reakcie z pléna.)
P. Hrušovský, podpredseda NR SR: (2001-09-05):
Nech sa páči, pán poslanec Engliš. A. Engliš, poslanec: Ďakujem, pán predsedajúci. Pán poslanec Kalman, vy ste v podstate potvrdili to, čo som ja v úvode povedal, že ide o likvidáciu dôchodcov, pretože keď sa za minulej vlády zvýšilo myslím 21 %, zvýšili dôchodky, reálne dôchodky, teraz došlo k poklesu. To som ja práve zdôvodňoval, a preto som povedal - hanba tejto vláde, keď hovorí, že bráni práva, ľudské práva, a pritom likviduje tých dôchodcov. Veľmi mi je čudné, keď sa k tomu vyjadril aj pán spravodajca a jeho vyjadrenie zastavil pán predseda Národnej rady, pretože on reagoval na moje vystúpenie s tým, že súčasný návrh jednoducho znižuje životnú úroveň dôchodcov, pretože nezabezpečuje ani to, čo im vlastne inflácia berie. Čiže podporujem akýkoľvek návrh na zvýšenie, ale nie taký, ktorý likviduje dôchodcov. Čiže minimálne aspoň to jedno, dve percentá nad infláciu alebo proste tak, ako to bolo u predošlej vlády. Keď ma tu spomenul pán minister ako odborárskeho bossa, tak navrhujem, aby sa zvyšovali reálne dôchodky, a nie aby sa znižovali, bohužiaľ. Ďakujem.
Kollár, Boris, predseda NR SR (2023-03-22):
Ďakujem pekne. Pán poslanec Kerekréti, prosím, vypnite si telefón. Baterka vám rovno svieti na nás. Dobre. Ďakujem pekne. Takže teraz, prosím, prezentujme sa a hlasujme. (Hlasovanie.) Prítomných 135 poslancov, za 106, proti 15, zdržalo sa 11, 3 nehlasovali. Konštatujem, že sme tento návrh schválili. Teraz budeme hlasovať o bode 104 programu, je to prvé čítanie o návrhu poslanca Čepčeka na vydanie zákona, ktorým sa mení a dopĺňa Civilný sporový poriadok, je to tlač 1447. Prosím spravodajcu z ústavnoprávneho výboru poslanca Borisa Suska, aby hlasovanie uviedol. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov , tlač 1447.)
Laurenčík, Milan, podpredseda NR SR (2020-06-03):
Pán poslanec Miroslav Urban.
Viskupič, Jozef, poslanec NR SR (2017-02-02):
Pripájam sa k tej výzve, ktorú si adresoval plénu, že neviem, či si to označil ako za sen alebo očakávanie, že tento návrh zákona jednoducho do druhého čítania ani nepredložia a stiahnu ho. Zároveň ako vnímam tú diskusiu, zdá sa mi, že nech použiješ koľkokoľvek rokov, koľkokoľvek čísel, akékoľvek analýzy, ktoré už, bohužiaľ, nemôžeš ukazovať tak ako pri prvom čítaní, tak je to ako hrach na stenu. Preto sa pripájam k obom pozmeňujúcim návrhom, pretože hovoria v zásade o jednej veci, a to je, že keďže sme mali troje voľby, kde sa volilo takpovediac väčšinovo alebo na osobu kandidáta a obe mali alebo dve z nich mali dvojkolový princíp, tak sme mali jeden neštandard. A ten neštandard bol, že samosprávy boli volené jednokolovo. Mohli sme prikročiť k zmene a aj starostov a primátorov možno v obciach, kde žije viac obyvateľov a podobne, voliť dvojkolovo a vytvorili by sme dobrý predpoklad na to, aby mohol byť vybratý ten najlepší kandidát z možných, ktorí budú ponúkaní. Nie, nestalo sa tak, a dokonca si predkladatelia snažia odargumentovať to, že z dobrého štandardu vytvárajú neštandard, a menia župné voľby na to, aby sa rozhodovalo v jednom kole. Situáciu, ktorú dlhodobo vytvárajú takzvaní proxi vojaci alebo falošní kandidáti, ktorí sú používaní iba na rozdrobenie hlasov tých najlepších a autentických, budem opisovať následne v rozprave. Totižto proxi vojaci síce za drahé peniaze sa objavili aj v parlamentných voľbách, už na miestnej, komunálnej a vúckarskej úrovni ich je jak maku.
Danko, Andrej, podpredseda NR SR (2024-05-02):
Poslankyňa Hanuliaková.
Figeľ, Ján, podpredseda NR SR (2012-06-19):
Ďalšia faktická, pán poslanec Viskupič.
Podmanický, Ján, poslanec NR SR (2012-07-31):
Ďakujem pekne za slovo. Vážená pani podpredsedníčka, vážený pán minister, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, ako spravodajca určený výborom Národnej rady pre sociálne veci uznesením č. 13 z 24. júla 2012 a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 131 zo 6. júla 2012 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. Predloženým návrhom zákona vláda Slovenskej republiky realizuje významnú úlohu zo svojho programového vyhlásenia, a to zabezpečenie dlhodobej finančnej udržateľnosti dôchodkového systému. 	Návrh zákona podľa dôvodovej správy predpokladá novelu ďalších zákonov súvisiacich s touto problematikou.	Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave uzniesla na tom, že podľa § 73 ods. 3 písm. c) rokovacieho poriadku Národnej rady prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet, výboru pre sociálne veci. Za gestorský výbor navrhujem výbor pre sociálne veci. Termín na prerokovanie výborom a gestorskému výboru navrhnem po prerokovaní návrhu vlády na skrátené legislatívne konanie pri hlasovaní o postúpení návrhu zákona do druhého čítania. Pani podpredsedníčka, ďakujem, skončil som. Prosím, otvorte rozpravu.
A. Belousovová, podpredsedníčka NR SR: (2009-03-10):
Slovo má pani poslankyňa Vaľová.
Kuriak, Milan, poslanec NR SR (2021-03-16):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30. apríla 2021 a gestorský výbor do 3. mája 2021. Prosím, dajte o mojom návrhu, vážený pán predsedajúci, hlasovať.
Laššáková, Jana, podpredsedníčka NR SR (2013-09-17):
Dáme, aj keď nie som si celom istá, či spĺňa náležitosti § 34. Dávam o vašom návrhu hlasovať. Prosím, prezentujme sa a hlasujeme. (Hlasovanie: Prítomných 25 poslancov.) Národná rada nie je uznášaniaschopná. O vašom návrhu budeme hlasovať, keď bude Národná rada uznášaniaschopná. Pán poslanec Kuffa, nech sa páči. 18. septembra 2013
P. Paška, predseda NR SR: (2009-04-17):
Otváram rozpravu. Nemám písomnú prihlášku do rozpravy. Pýtam sa, kto chce vystúpiť v rozprave? Pani poslankyňa Sabolová, pán poslanec Pavlis. Končím možnosť sa prihlásiť. Nech sa páči, pani poslankyňa Sabolová.
Bugár, Béla, podpredseda NR SR (2016-12-01):
Nech sa páči, pán minister, ak máte záujem.
Pellegrini, Peter, predseda NR SR (2024-02-27):
Prezentujme sa a hlasujme. (Hlasovanie.) Prítomných 142 poslancov, za 50, proti 47, zdržalo sa 44, nehlasoval 1. Tento návrh sme neschválili . Poprosím pani poslankyňu Simonu Petrík, aby uviedla hlasovanie o bode 46 programu, je to prvé čítanie o návrhu poslancov Marcinkovej, Ledeckého, Dostála, Viskupiča a Gröhlinga na vydanie zákona, ktorým sa dopĺňa zákon č. 55/2017 Z. z. o štátnej službe, tlač 41. Nech sa páči. (Hlasovanie v prvom čítaní o návrhu poslancov Národnej rady Slovenskej republiky Vladimíry Marcinkovej, Vladimíra Ledeckého, Ondreja Dostála, Mariána Viskupiča a Branislava Gröhlinga na vydanie zákona, ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 41.)
Kollár, Boris, predseda NR SR (2023-03-15):
Vážení kolegovia, prerušujem ešte schôdzu o dve minúty dlhšie, lebo bolo treba skočiť pre nejaké podklady k ďalšiemu rokovaniu, takže 17.55 h začíname. (Prestávka.)
Figeľ, Ján, podpredseda NR SR (2015-11-24):
S reakciou, nech sa páči, Gábor Gál.
Počiatek, Ján, poslanec NR SR (2011-09-14):
Ďakujem za slovo. Mňa zaujalo tiež niekoľko faktov, idem postupne. Myslím si, že demokratické je najmä to, ak sa nejaká politická strana dostane do parlamentu naozaj ako legitímna strana, a nie ako Trójsky kôň zakuklený v inej strane a teraz sa tvári, že má mandát. A myslím si, že na tom je zatiaľ postavený náš volebný systém. A ten prepočet tých percent, myslím si, že moji predrečníci to nevypočítali úplne správne. Podľa mňa je to 0,7 až 1 % v skutočnosti ten potenciál. Čiže podľa volebného systému by tu taká strana nemala ani byť. Ďalej. Áno, súhlasím s vami v niektorých veciach, podmienky, hlavne v externom prostredí, sa neustále menia a bude nevyhnutné na ne reagovať možno aj na dennej báze. A práve tu je vidieť, že vláda súčasná a vládna koalícia nie je na to úplne pripravená, pretože nie je schopná na zásadné otázky nachádzať v správnom čase odpovede. A tá situácia sa podľa môjho názoru bude ešte zhoršovať, pretože ak to, čo sa na nás valí, je recesia, tak tých výziev bude veľmi veľa a bude na to nutné nájsť naozaj aj niekedy veľmi zložité riešenia. Ďalšia vec, s ktorou s vami úplne súhlasím, že aká táto vláda je. Áno, je pomalá, áno, je rozhádaná, aj vďaka vám nestabilná. A čo je najdôležitejšie, obťažuje pritom celú spoločnosť a len prenáša náklady a tak to asi bude aj v budúcnosti, že náklady krízy alebo recesie opäť prenesie len na občanov. A keď ste maľovali tú bývalú vládu ako úplnú katastrofu, doporučujem vám prečítať si ten prepis z ratingu, ratingovej agentúry Standard & Poor´s, kde je jasne povedané, že aj keby došlo k predčasným voľbám, tak ten rating zostáva, pretože aj súčasná opozícia by... (Prerušenie vystúpenia časomerom.)
Laššáková, Jana, podpredsedníčka NR SR (2014-11-09):
Pán poslanec Frešo.
Glváč, Martin, podpredseda NR SR (2018-02-14):
Ďakujem. Takže kto to nesledoval, tak na smútok pána poslanca Blahu porazili sme Rusov 3:2. Nasleduje pán poslanec Kotleba, nech sa páči.
Laššáková, Jana, podpredsedníčka NR SR (2015-03-18):
Pán poslanec, chcete reagovať? Takže... Nechcete? (Reakcia z pléna.) Nech sa páči, pán poslanec.
Žiga, Peter, podpredseda NR SR (2024-01-18):
Pán poslanec Hargaš.
Laurenčík, Milan, podpredseda NR SR (2022-02-03):
Ďakujeme. Druhá otázka je od pána poslanca Petra Libu, ktorý sa v sále nachádza. Je smerovaná na ministra dopravy a výstavby Slovenskej republiky Andreja Doležala, ktorého zastupuje pán podpredseda vlády a minister hospodárstva Richard Sulík, a znie: „Aktuálny zmluvný termín dokončenia úseku D1 s tunelom Višňové je koniec roka 2023. Aký je aktuálny harmonogram prác? Bude sa termín dokončenia posúvať?“ Nech sa páči, pán minister, máte päť minút na odpoveď.
A. Belousovová, podpredsedníčka NR SR: (2008-12-09):
Faktické poznámky na vystúpenie pána ministra Januška – pán poslanec Brocka, Dubravay, Bauer, Vestenický, Jaroslav Paška, Galbavý. Ešte niekto? Abrhan. Končím možnosť prihlásiť sa s faktickými poznámkami, pán poslanec Abrhan bol posledný. Slovo má pán poslanec Brocka.
I. Radičová, ministerka práce, sociálnych vecí a rodiny SR: (2005-10-26):
Ďalšia zmena v úrazovom poistení, kde sa navrhuje zohľadňovať úrazovú rentu v sume starobného dôchodku pri dovŕšení veku odchodu alebo v sume predčasného starobného dôchodku, ak to ešte nie je v tomto období. Ďalšia zmena, v oblasti nezamestnanosti. Je tu osobitná úprava nároku na dávku v nezamestnanosti pre zamestnancov, ktorí získali obdobie poistenia v nezamestnanosti len z pracovného pomeru na dobu určitú. Opäť reakcia na problém sezónnych pracovníkov. Veľmi dôležitá zmena. V čl. II navrhujeme zmenu v zákone o náhrade príjmu pri dočasnej pracovnej neschopnosti zamestnanca, kde sa navrhuje vylúčiť fyzickú osobu vo výkone väzby alebo trestu odňatia slobody z definície zamestnanca, čo je veľmi logický a prirodzený zásah, a ďalej aj vylúčenie nároku na náhradu príjmu z dôvodu, že sa zamestnanec nezdržiava na mieste určenom počas jeho dočasnej pracovnej neschopnosti, bez súhlasu lekára. V čl. III, zmeny v starobnom dôchodkovom sporení, kde sa snažíme zabezpečiť predovšetkým adresnosť príspevkov na starobné dôchodkové sporenie platených štátom. Ide predovšetkým o starostlivosť o deti do 6 rokov, v prípade zdravotného postihnutia do 7 rokov s požiadavkou prihlásenia sa do poistného systému hneď na začiatku. Ďalej sú to zmeny a doplnenia zákona o doplnkovom dôchodkovom sporení, ktoré máme obsiahnuté v čl. IV, opäť na základe smernice Európskej únie, teda Európskeho parlamentu a Rady o činnostiach a dohľade nad inštitúciami zamestnaneckého dôchodkového zabezpečenia a na základe poznatkov z praxe reagujeme tu na novú situáciu zahraničných investorov a možnosti cezhraničných aktivít, teda poistné aj v inej krajiny, ako je naša, pokiaľ je pre nášho občana výhodnejšia. To je všetko. Ďakujem za pozornosť.
Bugár, Béla, podpredseda NR SR (2011-03-23):
Teraz, nech sa páči, pán poslanec Ondruš.
Ďuriš Nicholsonová, Lucia, podpredsedníčka NR SR (2017-09-13):
V rozprave teraz vystúpi pani poslankyňa Grausová.
Ľ. Kaník, minister práce, sociálnych vecí a rodiny SR: (2003-05-22):
Z. Martináková, podpredsedníčka NR SR: Ďakujeme. Pani poslankyňa Bollová sa pýta ministra kultúry Rudolfa Chmela: „Spadá ochrana kultúrnych pamiatok do rezortu MK SR? Riaditeľa Pamiatkového ústavu menuje minister. Sledujete ohrozenie národnej kultúrnej pamiatky - Múzeum SNR na Myjave, resp. narúšanie chráneného územia v jeho okolí pripravovanou výstavbou supermarketu Billa a ako prispejete k jeho ochrane?“
Pollák, Peter, poslanec NR SR (2024-01-18):
Ďakujem za slovo. Ďakujem aj môjmu kolegovi Michalovi Šipošovi za jeho rozpravu, ktorý rozoberal rôzne paragrafy Trestného zákona. A spomínal tam aj spreneveru a ja budem konkrétnejší a budem hovoriť o § 213 o sprenevere. Podľa súčasného znenia Trestného zákona, ak si verejný funkcionár prisvojil 500-tisíc eur, ktoré mu boli štátom zverené, potrestá sa odňatím slobody na 10 rokov, na 10 rokov až 15 rokov. To znamená, že v tomto prípade prichádza do úvahy len nepodmienečný trest odňatia slobody. No po prijatí novely Trestného zákona, ak si verejný funkcionár prisvojil 500-tisíc eur, ktoré mu boli štátom zverené, potrestá sa odňatím slobody na dva roky až osem rokov. V tomto prípade, ak by súd uložil trest odňatia slobody do štyroch rokov, nemusí byť, prinajhoršom bude verejnému funkcionárovi hroziť nepodmienečný trest odňatia slobody. Kľudne môže dostať podmienku, obdobne to je nastavené ako pri krádežiach. Teda aj v ods. 4 pri sprenevere, ak sa spôsobí škoda nad 700-tisíc eur až do nekonečna, tak mu uložia trest od troch do desať rokov, teda aj podmienku. Príklad, budeš robiť v NBS, dennodenne počítať v pivnici peniaze, balíkovať ich, budeš mať hmotnú zodpovednosť za tie zverené peniaze a spreneveríš ich alebo dajme tomu aj, ak ukradneš, môže to byť aj milión a viac, tak sa finančne zahojíš. Ukryješ ich na neznáme miesto, tak možno na hrane, ale kľudne ti dajú podmienku. Skôr však bude takýto páchateľ zatĺkať, kde dal peniaze, tak keď sa aj dozná, dohodu s ním nespravia a dostane nepodmienečný trest možno tri roky ako prvotrestaný. A po polovici odsúdeného bude prepustený. Ďakujem.
Gibalová, Monika, poslankyňa NR SR (2010-10-13):
Ďakujem pekne. Pani poslankyňa Tomanová, mne sa v tejto chvíli zdá, že snívam. Dňa 21. apríla 2010 Vás po výjazdovom rokovaní vlády vo Veľkom Krtíši požiadala skupina dôchodcov, aby ste zmenili spôsob valorizácie. Po tomto stretnutí ste vyhlásili pre tlačovú agentúru toto: „Dôchodky by sa mali v budúcnosti valorizovať pevnou sumou, a nie percentuálne, ako je tomu aktuálne. Rýchlejšie by tak rástli nízke dôchodky.“ Ďakujem vám pekne za pozornosť. (Potlesk.)
I. Štefanec, poslanec: (2007-02-02):
Ja môžem len zopakovať, prečo sme sa rozhodli podať tento návrh ústavného zákona, lebo ešte v októbri minulého roku sme boli svedkami takéhoto citátu, citujem: „Nevidíme inú cestu, ako znížiť odvody do dôchodcovských správcovských spoločností.“ Koniec citátu. V decembri, „ak sa napríklad povie, že to nebude 9 %, ale  8 %, komu čo berieme? Však on si tam len pošle 8 %, nič iné. Tak tam bude o 1 % svojich vlastných peňazí menej“. Koniec citátu. No a potom ešte pri hodine otázok a odpovedí takisto v decembri a takisto aj včera sme boli svedkami výrokov, ktoré nie sú pravdivé. Hovorilo sa o prirovnávaní k nebankovým subjektom, čo považujem za nepravdivé až tragikomické a takisto o nepravdivých výrokoch o rizikovom kapitáli už moji kolegovia hovorili a veľmi jasne ich vyvrátili. Takže pokiaľ budú takéto útoky pokračovať, budú pokračovať aj naše aktivity a verím, že každý, kto chce ochrániť 1,5 mil. ľudí zahlasuje za tento zákon. Ďakujem pekne.
M. Číž, podpredseda NR SR: (2009-09-16):
Teraz dávam slovo spoločnému spravodajcovi z výboru pre sociálne veci a bývanie pánovi poslancovi Róbertovi Madejovi.
Matovič, Igor, poslanec NR SR (2012-06-21):
Vážená pani predsedajúca, milé dámy a milí páni, ktorí ste tu ešte zostali. Chcel som trošku dlhšie, budem veľmi stručný. Viete o tom, že dnes je najdlhší deň v roku, takže možno preto nám tu kolegovia zo SMER-u dopriali, aby sme tu boli do noci, lebo rátajú s tým, že vlastne asi keď odtiaľto odídeme, tak či tak ešte bude svetlo. Každopádne si myslím, že je nedôstojné od vás, nehnevajte sa, odhlasovať to, aby sme možno najdôležitejší zákon a najdôležitejšiu rozpravu, aká v tomto parlamente zaznela za posledných možno desať rokov a aká zaznie za budúcich desať rokov, posúvali naozaj do týchto večerných hodín. A je to nekolegiálne a myslím si, že nie je to fér. Takisto nie je fér od pána prezidenta, že nás takýmto spôsobom možno stresuje nepriamo a my tu skáčeme podľa toho a tento najdôležitejší zákon prejednávame podľa toho, že či pán prezident niekam na nejakú návštevu pôjde alebo nie. To je všetko.
Hrnčiar, Andrej, podpredseda NR SR (2016-11-25):
Ďakujem, pán minister. Stanovisko chce zaujať aj spravodajca. Nech sa páči, pán poslanec.
V. Veteška, podpredseda NR SR: (2003-04-09):
Ďakujem pekne. D. Bollová, poslankyňa: Ďakujem pekne, pán predsedajúci. Nechcela by som tu apelovať na city a vášne. Vecne si dovolím reagovať na to, čo tu bolo povedané o výsledkoch našej zahraničnej politiky. Chcem sa spýtať, aké ekonomické aspekty zahraničnej politiky boli akceptované, ak deficit zahraničného obchodu dosahuje stále vyššie a závratnejšie sumy. Po druhé, čo znamená konštatovanie, že ide o plynulé a bezbolestné začleňovanie Slovenskej republiky do Európskej únie, ak stúpa počet občanov v hmotnej núdzi. Dovoľujem si vysloviť takýto názor. Ku strategickým cieľom sa priblížila vláda, nie občania ani Slovenská republika. A na záver si dovolím pripomenúť moju poznámku zo začiatku schôdze. Primälo ma k tomu vystúpenie pána poslanca Béreša, ktorý začal spomínať vojnu v Iraku. Nebudem rozoberať to, čo hovoril, ale chcem pripomenúť, že ak v Iraku zomierajú nevinní ľudia či spojeneckí vojaci, my sme navrhli na začiatku schôdze, aby si zasadnutie Národnej rady, toto zasadnutie uctilo všetky obete, doterajšie obete irackej vojny minútou ticha. Pán predseda ani nik na tento náš návrh nereagoval. Ďakujem za pozornosť.
Muňko, Dušan, poslanec NR SR (2023-06-21):
Pán poslanec, veľmi dobre si podrobne rozobral cenovú otázku u nás. Keď sme porovnávali spotrebný kôš Poľska, tak ceny na pätnástich týchto v spotrebnom koši boli o 12 %, v Českej republike boli o 8 % lacnejšie a v rakúskej, pokiaľ sa týkalo, niektoré boli drahšie, ale pohybovalo sa tam tiež okolo 2 % a u Maďarska to bolo asi na 50 %. Samozrejmá vec, že tým, že neboli, nebola energia, nám ušla prakticky z hľadiska tým, že sme nedotovali, tak ako dotovali Česi, ako dotovali aj iné štáty, ktoré sa na to pripravili, nakoniec celý, celé vyvolanie to bolo v Nemecku z hľadiska jadrovej energetiky, pričom to celé vybehlo na burze v Lipsku, to, čo vybehlo, tie ceny, ktoré sú, no a samozrejmá vec naši, výrobcovia z hľadiska toho, tí zvýšili ceny. A ešte ďalšia vec, ktorá negatívne tiež dopadla, že prakticky poklesli domáci, domáce produkty, resp. domáce výrobky v jednotlivých reťazcoch. Tu sa tiež bude musieť obchodná inšpekcia zamerať, aby prakticky znova sme sa dostali na tú úroveň, kde sme niekedy boli. A hlavne to, čo si presne povedal, aby minister, nová vláda, čiže úradnícka vláda, hlavne ministerstvo financií začalo kontrolovať po 30 dňoch prakticky vývoj cien, ktoré sú na trhu.
Blaha, Ľuboš, podpredseda NR SR (2024-01-10):
Pán poslanec Marek Lackovič.
Přidal, Alojz, poslanec NR SR (2013-04-16):
Ja ďakujem všetkým reagujúcim. Pánovi kolegovi Jasaňovi chcem len povedať, že, pozrite sa, vy hovoríte, že či nevidíme, že nezamestnanosť je aj niekde inde. No veď my vidíme, my sme vedeli, že je kríza, ale my sme nesľubovali ľuďom istoty. My sme ich neoklamali. My sme sľúbili, že budeme pracovať, aby sa to zmenilo. Vy ste ľudí oklamali.
Tomanová, Viera, poslankyňa NR SR (2010-12-14):
Ďakujem. Pritom ide vždy o nútené rozšírenie záväznosti kolektívnej zmluvy. Nikde na svete nie je táto extenzia podmienená súhlasom zamestnávateľa, na ktorého sa má kolektívna zmluva rozšíriť. Ani samotný Dohovor Medzinárodnej organizácie práce č. 98 z roku 1949 o práve organizovať sa... (Ruch v sále.)
Laššáková, Jana, podpredsedníčka NR SR (2014-10-16):
Páni poslanci, poprosím vás, keďže odznel procedurálny návrh, vráťte sa všetci do sály. (Ruch v sále.) Páni poslanci, poprosím vás, aby ste zaujali všetci svoje miesta, aj tí, čo ste vzadu. (Zaznievanie gongu.) Prosím, prezentujme sa a hlasujeme. (Hlasovanie.) Prítomných 92 poslancov, 11 bolo za, 65 proti, zdržali sa 8, nehlasovalo 8 poslancov. Neschválili sme procedurálny návrh. Nech sa páči, pán poslanec Kaník.
Šeliga, Juraj, podpredseda NR SR (2020-04-03):
Prezentujeme sa, páni poslanci a pani poslankyne, a hlasujeme. (Ruch v sále a reakcia z pléna.) Pardon, zastavme hlasovanie. Keďže sme v skrátenom legislatívnom konaní, nepoužijú sa obmedzenia na postúpenie návrhu zákona do tretieho čítania. Pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Nie, ďakujem. Vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Bernaťák, Tibor, poslanec NR SR (2019-09-18):
Ďakujem pekne, pán predsedajúci. Poprosím vás v mene troch poslaneckých klubov, SMER-u – SD, Slovenskej národnej strany a MOST-u – HÍD, aby sme bod č. 73, návrh zákona o náhradnom výživnom, prerokovali v piatok o 9.00 hod. Je to tlač 1626.
Hrušovský, Pavol, podpredseda NR SR (2010-12-16):
Pán poslanec Rafaj. (Ruch v sále.) Kľud, páni poslanci.
Paška, Pavol, predseda NR SR (2014-11-10):
Skúste nabudúce potom reagovať na vystúpenie – dobre? – predrečníka. Pán poslanec Lipšic, faktická.
Krajniak, Milan, poslanec NR SR (2016-06-17):
Ďakujem pani poslankyni za jej vystúpenie. Ja nerozumiem jednej veci, lebo bez ohľadu na to, či je nikto člen vládnej koalície alebo opozície, nerozumiem tomu, ako môže byť rozdiel, takýto zásadný, v tom, či matka sa stará o svoje dieťa sama doma, alebo ho dá do jaslí? Aký bol vlastne účel toho, že matka, ktorá sa stará doma, dostane 203 eur, a keď niekto dá svoje dieťa do jaslí, tak dostane príspevok 280 eur. Neviem, že vôbec prečo to niekto takto vymyslel. Nerozumiem tomu, zdá sa mi to úplne nelogické. Ďakujem.
Laurenčík, Milan, podpredseda NR SR (2022-03-17):
Pán poslanec Ján Blcháč, nech sa páči.
Vaľová, Jana, poslankyňa NR SR (2021-05-10):
Ďakujem veľmi pekne. Samozrejme, smrť každého človeka je veľmi strašná, zaslúži si poriadne vyšetrenie, je to jedno, aký je to človek, ale v tomto prípade smrť generála Lučanského, ktorý pozatváral mafiánov, ktorý zabrzdil výpalníctvo na Slovensku, bola veľmi vážna. V tom ste neklamali, pani ministerka Kolíková, lebo sama ste teraz v reči povedali, že urobila som komisiu, veľmi neštandardne som zriadila komisiu. Mali ste úplne pravdu, veľmi neštandardne. Keby ste čítali, čo písali ľudia na blogoch Pravda. Ja prečítam ich slová: „zriadila komisiu sama si“, "zriadila si komisiu, aby vysvetlila sama svoje prešľapy“. A teraz sa vráťme k tejto komisii. Viete, ako majú ľudia dôverovať tomu, ak sama si zriadim komisiu a sama si do nej povyberám členov, aby potvrdila moju nevinu? Jednou z členiek bola aj švagriná Roberta Lališa. Robert Lališ bol, po Sýkorovi nastúpil ako člen organizovanej skupiny, keď zabili Sýkoru, tak Lališ prevzal vedenie. Ale vám stačí povedať, nevedela som, prepáčte. Ďalšou bola Monika Płatek, je to právny expert, keď som si pozrela a som si našla, opravte ma, ktorá pracovala pre OPEN Society. OPEN Society založil George Soros, čítam to z dostupných, v roku 1993, ktorá má nadácia 19 mld. Predseda George Soros, Patrick Gaspard, podpredseda, Alexander Soros, podpredseda. Ja sa pýtam, kto tejto komisii mal úplne dôverovať? Vám je to smiešne. Tak ja neviem potom, že či píšu v Spojených štátoch amerických, aj kde sídli táto v New Yorku, všetko, či píšu bludy tí vaši, ktorí to tam píšu. Ale ako máme veriť, ak švagriná mafiána, najväčšieho mafiána vyšetruje?
Mihál, Jozef, poslanec NR SR (2016-09-09):
Prepáčte, ja budem v tomto momente veľmi osobný a veľmi kritický. Tak ako tu počúvam, tak vlastne kvôli Igorovi Matovičovi, ktorý irituje značnú časť vládnej koalície, budú príspevky v rozprave skrátené radových poslancov na 20 minút. Čiže ja vlastne doplatím na to, že vám sa nepáči konanie a vystúpenia Igora Matoviča. Čiže mne tým pádom, vládna koalícia, zabránite, aby som v prípade, že rozoberám chyby a nedostatky zákonov, ktoré sem nosíte, aby som to mohol robiť len 20 minút. Chcem vás upozorniť, že v takom prípade mi často nezostane čas na to, aby som upozornil na všetky tieto chyby a nedostatky, a bude to znamenať zásadné hospodárske a ekonomické škody pre život občanov na Slovensku. (Potlesk.)
Blanár, Juraj, podpredseda NR SR (2022-06-21):
Pani poslankyňa Halgašová, nech sa páči.
J. Medveď, minister životného prostredia SR: (2009-12-02):
Návrh zákona ustanovuje komplexný prístup k ochrane pred povodňami od predbežného hodnotenia povodňového rizika cez vykonávanie zabezpečovacích prác a záchranných prác počas povodní až po odstraňovanie ich následkov, ďalej, povinnosť vypracovať mapy povodňového ohrozenia, ktoré budú zobrazovať rozsah záplav území povodňami rôznej pravdepodobnosti výskytu, ďalej, povinnosť vypracovať mapy povodňového rizika zobrazujúce možné následky povodní, povinnosť vypracovať plány manažmentu povodňových rizík, úlohy pri predpovednej povodňovej službe a včasnom varovaní pred hroziacim nebezpečenstvom povodní, vykonávanie povodňových zabezpečovacích prác, ktorými sa predchádza ohrozeniu obyvateľstva a vzniku povodňových škôd, ďalej, vykonávanie povodňových záchranných prác, ktoré sú zamerané na ochranu obyvateľstva a majetku pri bezprostrednom ohrození povodňami, prostredníctvom systému civilnej ochrany obyvateľstva a integrovaného záchranného systému. Návrh zákona zabezpečuje vykonávanie povodňových záchranných prác, ak povodeň priamo ohrozuje životy a zdravie obyvateľstva, životné prostredie a kultúrne dedičstvo alebo spôsobuje škody na majetku a ohrozuje hospodársku činnosť. Návrh zákona bude mať vplyv na verejné financie, najmä na vyhotovovanie a aktualizáciu predbežného hodnotenia povodňového rizika, máp povodňového ohrozenia, máp povodňového rizika a plánov manažmentu povodňových rizík. Výdavky na tieto činnosti budú hradené z rozpočtovej kapitoly ministerstva životného prostredia alebo z vlastných zdrojov správcu vodohospodársky významných vodných tokov. Na financovanie možno použiť prostriedky z pomoci a podpory poskytovanej z fondov Európskeho spoločenstva a prostriedky Environmentálneho fondu. Vážený pán podpredseda, vážení poslanci Národnej rady Slovenskej republiky, verím, že predkladaný návrh zákona schválite. Ďakujem za pozornosť. (Potlesk.)
Jurinová, Erika, podpredsedníčka NR SR (2013-04-16):
Ďakujem, pani poslankyňa. Ďalší prihlásený do rozpravy je pán poslanec Viliam Novotný.
Laurenčík, Milan, podpredseda NR SR (2021-09-29):
Poslednú faktickú poznámku k tomuto príspevku má pán poslanec Peter Krupa.
Záborská, Anna, poslankyňa NR SR (2020-06-10):
Ďakujem pekne, pán predseda. Chcem poďakovať kolegovi Marekovi Šefčíkovi, rovnako ako aj kolegovi Dostálovi za pripomenutie Jána Langoša, ktorý má eminentnú zásluhu na tom, že tu dnes prerokovávame tento bod. Sedela som s viacerými kolegami v tomto parlamente, keď sa zákon o ústave, Ústave pamäti národa prijímal. Neverili by ste, aká veľká bola opozícia proti prijatiu tohto zákona. Pripomínať si Jána Langoša a iné osoby či lepšie osobnosti patrí tiež k historickej pamäti národa. Prečo my starší vieme o tom, čo sa stalo počas nacistického a komunistického režimu na našom území? Hlavne preto, že nám to rozprávali naši rodičia, starí rodičia alebo iní príbuzní. Ale pýtam sa, koľko o týchto totalitných režimoch vedia naše deti a hlavne vnuci a vnučky? Z učebníc dejepisu určite nie. A čím ďalej tým menej od svojich starých príbuzných. Donedávna z vlastnej iniciatívy chodili politickí väzni do škôl, diskutovali a robili výstavky zo svojich vlastných archívov. Rada by som sa opýtala pána predsedu správnej rady, aké projekty má Ústav pamäti národa pre študentov stredných a vysokých škôl, možno aj základných, aby nielenže nezabudli, ale aby sa vôbec niečo dozvedeli. Ďakujem pekne.
Suja, Miroslav, poslanec NR SR (2021-06-16):
Ďakujem za slovo, pán predseda. Pán poslanec Susko, správne ste povedal, podotkol, že sa tu niekto tvári, že sa nič nedeje. Viete, vláda je zrazu hluchá. Tvári sa, že správa SIS neexistuje, dokonca niektorí sa nám tu snažia podsúvať, že to sú nejaké spravodajské hry. Ale ako keby tu ten Aláč, riaditeľ SIS, nič neprečítal. Tak nakoniec bola tá správa prečítaná tu v parlamente, ale čo sa nestalo? Zistili sme, kolegovia, že aj vládni poslanci sú hluchí. Vy tiež ste ako keby tú správu nepočuli. Tvárite sa, že neexistuje, až na pána Šefčíka, lebo ten povedal, že ju počul a nevie, či je pravdivá. Ale ja potom nerozumiem slovám verifikovaná, potvrdená z viacerých zdrojov, pripravená na účely trestného konania. A doteraz nikto nepovedal, že to tak nie je. Kolegovia, ohluchli ste vtedy, keď sa čítala tá správa, alebo je to problém, že sa to týka vašich ľudí, Mikulca, Matoviča, Kolíkovej, povedzte mi? Toto máte napísané v programovom vyhlásení vlády? Toto je ten boj proti korupcii, rodinkárstvu, proti rozvratu právneho štátu? Verifikovaná, potvrdená z viacerých zdrojov, pripravená abo spracovaná na účely trestného konania. Nič? Stále nezapaľuje, stále hluchí? Ja neviem, kde sedíme? Koho záujmy hájite? Záujmy Mikulca, Kolíkovej, Matoviča, alebo záujmy ľudí, ktorí vás sem dostali, ktorí uverili, že chcú byť iní, a nakoniec sa dozvedáme niečo úplne iné. Kolegovia koaliční poslanci, hlavne tí z OĽANO, stále nič? Ani sa nečudujem.
Jurík, Beáta, poslankyňa NR SR (2024-01-23):
Ďakujem za slovo. Pán poslanec Majerský, ja by som veľmi rada s vami vo všetkom súhlasila, lebo na vás vidno, ako vec myslíte úprimne a na rozdiel od mnohých mlčiacich stláčačov, čo nešli, čo šli teda do politiky kvôli nejakým výhodám a miestečkám, tak vy ste tam šli kvôli tomu, že vám skutočne záleží na budovaní lepšej krajiny, najmä, no nie výlučne vo vašej oblasti, a síce v zdravotníctve. Ale našla som si vo vašom vystúpení jednu takú vec, ktorej som sa chytila a s ktorou nemôžem súhlasiť, a to je, že ste povedali, že Robertovi Ficovi sa podarilo vylúčiť z tých diskusií verejnosť. No nepodarilo, pretože sa ozvalo mnoho odborníkov a odborníčok, bývalí ministri, rada prokurátorov, študenti a študentky a mnoho-mnoho ďalších. A ozýva sa aj široká verejnosť, pretože každý týždeň rastie počet ľudí, ktorí na námestiach jasne hovoria, čo si myslia o tejto novele a čo si myslia aj o štvrtej vláde Roberta Fica. A hovoria aj, že nebudú ticho. A ja neverím, že keď si už uši zapcháva Robert Fico, tak ich nepočuje aspoň kandidát na prezidenta pokoja Peter Pellegrini. A síce to, že sa tá verejnosť nemôže vyjadriť v riadnom legislatívnom konaní, je pravda, ale verím, že za všetkých tých ľudí sme tu práve my a že aj tie pripomienky, ktoré aj oni majú, tak pretavíme do pozmeňovacích návrhov. A zároveň, ja som to už hovorila ráno, ale neboli ste tu, tak zopakujem, je to také veľmi symbolické, lebo keď Putin napadol Ukrajinu, tak sa mu podarila vec, s ktorou veľmi nepočítal, a síce že celý demokratický svet sa spojil proti nemu za Ukrajinu. A myslím si, že to isté sa momentálne darí aj Robertovi Ficovi. Podarilo sa mu spojiť opozíciu, pretože keď napadol ten právny štát, tak sme si ako opozícia povedali, že v tom sme spoločne. Tak, prosím, pokračujme takto. Toto je nádej, že nebude existovať nič ako piata vláda Roberta Fica. A vidíme sa vo štvrtok na námestiach... (Prerušenie vystúpenia časomerom. Potlesk.)
P. Hrušovský, podpredseda NR SR: (2001-12-06):
Neschválili sme bod 7.
T. Cabaj, podpredseda NR SR: (2009-09-08):
Otváram všeobecnú rozpravu. Konštatujem, že do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Konštatujem, že do rozpravy sa hlásia pán poslanec László Szigeti, pani predsedníčka výboru Tatiana Rosová, pán poslanec Martin Fronc. Končím možnosť ďalšej prihlášky. Slovo má pán poslanec László Szigeti a pripraví sa pani predsedníčka Tatiana Rosová.
Blanár, Juraj, podpredseda NR SR (2021-11-04):
Poprosím, pokoj, vážení páni, poslankyne.
P. Paška, predseda NR SR: (2007-10-30):
Návrh sme neprijali.
Kuriak, Milan, poslanec NR SR (2023-05-10):
Ďakujem za slovo. Kolega Jozef, súhlasím s tým, čo si v rozprave povedal. Medzi tebou a vykrikujúcim poslancom Sujom je veľký rozdiel nielen v tom, že, že o poľovníckom zákone vieš omnoho viacej ako on, ale aj v tom, že ty aj keď niekedy zvýšiš hlas, ako si zvýšil aj v tejto rozprave, tak na rozdiel od kolegu poslanca Suju rozdiel je v tom, že ty hovoríš aj vecne a argumentačne tak, ako si aj popri nejakých tých iných odľahčených slovách, aj trošku úsmevných, povedal, ale boli, zazneli tam aj vecné argumenty. Ja som naozaj rád a ďakujem aj tebe, aj ostatným spolupredkladateľom, že ste tento návrh zákona predložili, lebo už vyzeralo, že, že k tomu ani nedôjde. A naozaj, teším sa hlavne tomu, že niektoré poľovnícke komory si zvykli za tie roky, že majú neobmedzenú moc a tie kompetencie alebo tie možnosti, ktoré mali, tak začali zneužívať vo svoj prospech a v prospech niektorých privilegovaných ľudí a naozaj, ako som tu už dneska spomenul, že tí bežní poľovníci sa do reví... do mnohých revírov ani nemali možnosť dostať. Na Orave máme dosť veľa poľovníkov a s viacerými, čo som komunikoval, tak naozaj počas, počas tohto obdobia, ako som poslancom Národnej rady, tak častokrát ma mnohí prosili, že či sa nedá s tým niečo robiť. Nakoľko mám dosť veľa svojich tém, toto som nestíhal ani, ani nerozumiem tomu, ale som veľmi rád, že sa našli poslanci v tomto pléne, ktorí naozaj tento problém... (Prerušenie vystúpenia časomerom.)
Kaliňák, Robert, podpredseda vlády a minister vnútra SR (2013-01-30):
Ďakujem pekne. Vážená pani predsedajúca, vážené dámy poslankyne, páni poslanci, predloženým návrhom zákona sa transponuje smernica 2011/51, na základe ktorej sa rozširuje okruh osôb, ktorým možno udeliť dlhodobý pobyt, o azylantov a cudzincov, ktorým sa poskytla doplnková ochrana. Ďalším cieľom navrhovaných zmien v zákone o pobyte cudzincov je odstránenie jeho legislatívnotechnických nedostatkov a zapracovanie požiadaviek, ktoré vyplynuli z jeho doterajšej aplikácie od 1. januára 2012 a predovšetkým problémov, ktoré sa dotýkali pobytu zahraničných Slovákov na území Slovenskej republiky. Pomerne významne sa mení udeľovanie prechodného pobytu Slovákom žijúcich v zahraničí. Odbúravajú sa takmer všetky administratívne povinnosti, ktoré sa na nich vzťahujú v súčasnosti. Upravuje sa, ďalej, obnovovanie prechodného pobytu za účelom podnikania, výkon asistovaných dobrovoľných návratov alebo vydávanie dokladov o pobyte s elektronickým čipom. V Občianskom súdnom poriadku sa zavádza osobitný druh konania v rámci správneho súdnictva, a to konanie o opravnom prostriedku proti rozhodnutiu o zaistení štátneho príslušníka tretej krajiny, keďže ide o obmedzenie osobnej slobody a podrobnejšia úprava preskúmavania súdneho konania v súčasnosti absentuje. V zákone o Policajnom zbore sa navrhuje zlúčenie služby hraničnej polície a služby cudzineckej polície do jednej služby, a to služby hraničnej a cudzineckej polície. Terminológia používaná v zákone o Policajnom zbore a týkajúca sa ochrany štátnej hranice sa zosúlaďuje s Kódexom schengenských hraníc a spresňuje sa okruh cudzincov, ktorým možno snímať identifikačné znaky. V nadväznosti na navrhované zmeny pri vydávaní dokladov o pobyte sa upravujú aj príslušné poplatky obdobným spôsobom, ako je tomu napríklad pri vydávaní občianskych preukazov pre našich občanov, zavádza sa možnosť zrýchleného vydania dokladu za vyšší správny poplatok a možnosť doručenia dokladu na adresu na území Slovenskej republiky. V záujme zatraktívniť Slovensko pre študentov a výskumníkov a vysokoškolských učiteľov zo zahraničia, a tak podporiť študijnú mobilitu a vedomostnú ekonomiku novela upúšťa od vyberania správnych poplatkov za overenie pozvania pre túto kategóriu štátnych príslušníkov tretej krajiny a od vyberania poplatku za určité druhy prechodného pobytu na účel osobitnej činnosti. Ďakujem pekne a ďakujem za podporu.
Hrnčiar, Andrej, podpredseda NR SR (2018-09-13):
Pani Simona Petrík nie je v rokovacej stále, stráca poradie. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Shahzad.
I. Štefanec, poslanec: (2009-10-27):
Pánovi poslancovi Haleckému, ktorý hovoril o takom jednoduchom vstupe a výstupe, si dovolím pripomenúť, že keď bol otvorený 2. pilier, tak pani ministerka Tomanová presadila zmenu, že sa nemusia notársky overovať tieto podpisy. Čiže snažila sa urýchliť počet ľudí, ktorí odtiaľ vystupovali. Našťastie sa jej to nepodarilo. Aj v tomto ohľade jej občania dali jasne najavo, že sú zodpovednejší ako vláda. Súhlasím ale, pán poslanec Halecký, s tým, čo ste hovorili, že chce to širšiu dohodu, chce to  dohodu za účasti viacerých politických strán o budúcnosti, ale o budúcnosti najmä 1. piliera. Mňa len mrzí, že súčasná vládna koalícia prichádza opäť len so záplatami najmä zo strany  predsedu vlády na 2. pilier, ale nerieši podstatu toho, čo je problematické. A to je nastavenie 1. piliera. Myslím si, že my sme viackrát deklarovali svoju ochotu sa dohodnúť. Urobili sme to tak, že sme dvakrát, teda opakovane predložili návrh ústavného zákona o ochrane výšky dôchodkov. A išlo o 1. aj 2. pilier. Toto je princíp, na ktorom sa, verím, môžeme dohodnúť, princíp, že sa nebude zhoršovať súčasný stav pre ľudí, ktorí sú v 1. aj v 2. pilieri. Žiaľ, tak ako  povedala pani poslankyňa Tkáčová, vládna koalícia zhoršila ten stav tým, že nastavila v 2. pilieri pravidlo o polročnom zhodnocovaní výnosov. Takto to nemôže fungovať. A takéto pravidlo pracuje len proti ľuďom, len proti peniazom, ktoré majú na svojich účtoch. Ďakujem.
J. Senko, poslanec: (2009-03-10):
Vláda si zodpovedne plní svoje povinnosti. Operatívne reaguje na problémy, o ktorých ste hovorili. Je veľmi zodpovedná. Skôr vaše reči sú nezodpovedné. Silou mocou chcete do spoločnosti vnášať pesimizmus. Takáto situácia by vám zrejme vyhovovala. Ale nie je to tak.
Laurenčík, Milan, podpredseda NR SR (2020-11-27):
Vážené panie poslankyne, vážení páni poslanci, otváram štvrtý rokovací deň 18. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali nasledujúci poslanci: pani Jarmila Halgašová, Ján Krošlák, Andrej Medvecký, Jana Vaľová, Anna Zemanová, Peter Žiga. O ospravedlnenie neúčasti z dôvodu práceneschopnosti požiadal poslanec Ján Kerekréti. Podľa odhlasovanej zmeny programu pristúpime teraz k prerokovaniu návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov. Návrh vlády má parlamentnú tlač 341. Prosím prvého podpredsedu vlády a ministra hospodárstva Slovenskej republiky pána Richarda Sulíka, aby nám návrh vlády odôvodnil. Pán minister, nech sa páči, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov , tlač 341.)
Ľ. Mušková, poslankyňa: (2004-10-28):
Myslím si, to, čo ste hovorili o zvyšovaní tohto príspevku, ukazuje, aké mizivé a mizerné je zvyšovanie tohto príspevku. Ak si porovnáme s Českou republikou, tak tam deti dostávajú plošne prepočítané na naše koruny 11 000 Sk na všetky deti. Určite viete, že na tomto pléne bol zhodený zo stola a neodsúhlasený náš poslanecký návrh, ktorý sme predložili s pánom poslancom Madejom, kde sme navrhovali navýšenie k tomu príspevku tých 4 320 korún pri narodení prvého dieťaťa príplatok 6 000 korún. K predloženiu tohto návrhu nás viedla neutešiteľná ekonomická situácia mladých ľudí, mladých rodín, ktoré vďaka neúmerným vysokým cenám detského tovaru nedokážu často zabezpečiť pre svoje deti tie najzákladnejšie potreby. Zvlášť náročné na výdavky je práve narodenie prvého človiečika do rodiny. My vieme, čo všetko potrebuje maličké dieťatko, teda rodina pri prvom narodení dieťatka. My sme spočítali, že táto suma týchto potrieb, tých najzákladnejších, v najnižších sumách predstavuje 22 000. Z tých 22 000 vlastne vráti rodina na DPH štátu naspäť, keby sme dali tých 6 000 korún, dve tretiny. Takže, skutočne bolo to minimum. A vládni páni poslanci, som sa dopočula, že vlastne neodsúhlasili tento návrh aj vďaka vám. Vy ste hovorili, že pripravujete niečo, čo pomôže takýmto rodinám a chcem sa teda spýtať, pán minister, kedy to predložíte. A toto, čo ste povedali, tých pár halierov, čo pridávate tým rodím, to je absolútne nepostačujúce, aspoň na tie prvé deti. Poprosím odpoveď.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 135 poslancov, za 113, proti 17, zdržalo sa 5. Konštatujem, že sme tento návrh schválili. Nasleduje hlasovanie v prvom čítaní o návrhu poslankyne Hatrákovej na vydanie zákona, ktorým sa mení a dopĺňa Civilný mimosporový poriadok, tlač 1052, bod 41 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Dominikovi Drdulovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslankyne Národnej rady Slovenskej republiky Kataríny Hatrákovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov , tlač 1052.)
Laurenčík, Milan, podpredseda NR SR (2021-06-25):
Ďalšiu faktickú poznámku má pán poslanec Eduard Kočiš, nech sa páči.
Laššáková, Ľubica, poslankyňa NR SR (2024-06-12):
Ďakujem pekne za slovo, vážený pán predsedajúci, vážené pani poslankyne, páni poslanci, spoločná správa obsahuje jeden pozmeňujúci návrh, v rozprave vystúpili piati poslanci a nebol podaný žiadny pozmeňujúci návrh. Pán predsedajúci, dajte, prosím, hlasovať o jedinom bode zo spoločnej správy s odporúčaním gestorského výboru schváliť.
Mego, Jaroslav, poslanec NR SR (2024-02-13):
Vážený pán predseda, vážení páni poslanci, vážené panie poslankyne, k stavebnému zákonu vystúpilo päť poslancov, nepredložili žiadny návrh. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2016-06-07):
Pán poslanec Hrnko.
Glváč, Martin, podpredseda NR SR (2019-10-24):
177. Ďakujem. Prerušujem rokovanie do zajtra do deviatej. (Prerušenie rokovania o 19.00 hodine.)